Oficiālais Vēstnesis L 191 , 12/08/1995 Lpp. 0032 - 0035



Komisijas Lēmums (1995. gada 25. jūlijs), ar ko ievieš veselības sertifikāciju tādiem zvejniecības produktiem no trešām valstīm, par kuriem vēl nav pieņemts īpašs lēmums (Dokuments attiecas uz EEZ) (95/328/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko paredz dzīvnieku veselības nosacījumus attiecībā uz zvejniecības produktu ražošanu un laišanu tirgū [1], un jo īpaši tās 11. pantu, tā kā atbilstīgi Direktīvas 91/493/EEK 11. pantam Komisija ir paredzējusi īpašos zvejniecības produktu importa nosacījumus attiecībā uz ievērojamu skaitu trešo valstu; tā kā saistībā ar tādu zvejniecības produktu importu no trešām valstīm, par kuriem vēl nav pieņemts šāda veida lēmums, sākumā ir ieteicams izveidot standartizētu veselības sertifikāta paraugu, lai novērstu tirdzniecības pārtraukšanu; tā kā standarta veselības sertifikāta pieņemšana būtu labvēlīga eksportētājiem, izdevīga kontroles dienestiem un veicinātu importēto zvejniecības produktu brīvu apgrozību Kopienā; tā kā ar šo lēmumu ieviestā veselības sertifikāta paraugs ir pagaidu un piemērojams divus gadus, kuru laikā var pieņemt atsevišķus lēmumus; tā kā šis pagaidu sertifikāts vairs neattiecas uz trešām valstīm, par kurām ir pieņemts atsevišķs lēmums; tā kā importēto zvejniecības produktu veterinārā pārbaude jāveic saskaņā ar Padomes 1990. gada 10. decembra Direktīvu 90/675/EEK, ar ko nosaka principus, kas reglamentē veterināro pārbaudi produktiem, kurus Kopienā ieved no trešām valstīm [2], kurā jaunākie grozījumi izdarīti ar Austrijas, Somijas un Zviedrijas Pievienošanās līgumu; tā kā šīs kontroles procedūra paredz importētajiem produktiem pievienota veselības sertifikāta uzrādīšanu; tā kā standarta veselības sertifikāta parauga pieņemšana neskar konkrētus importa nosacījumus, kas attiecībā uz trešo valsti pieņemti pēc tam, kad Komisijas eksperti klātienē novērtējuši dzīvnieku veselības stāvokli; tā kā iepriekšminētais veselības sertifikāts nav jāpievieno Direktīvas 91/493/EEK 10. panta otrajā daļā noteiktajiem zvejniecības produktiem, kam ir īpašs statuss; tā kā saskaņā ar Direktīvas 91/493/EEK 10. pantu veselības sertifikātam jāapliecina tas, ka Kopienai paredzēto zvejniecības produktu ražošanas, sagatavošanas, pārstrādes, glabāšanas, iepakošanas un pārvadāšanas apstākļi ir vismaz līdzvērtīgi Direktīvā 91/493/EEK paredzētajiem apstākļiem; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Zvejniecības produktu sūtījumiem, kas ievesti Direktīvas 90/675/EEK I pielikumā noteiktajās teritorijās, jābūt no trešās valsts kompetento iestāžu pieņemtiem un pārbaudītiem uzņēmumiem, un šiem sūtījumiem jāpievieno numurēta veselības sertifikāta oriģināls, ar kuru apliecina to, ka dzīvnieku veselības nosacījumi, kurus piemēro attiecīgo produktu ražošanā, apstrādē, pārstrādē, iepakošanā un identificēšanā, ir vismaz līdzvērtīgi tiem, kas noteikti Direktīvā 91/493/EEK. Minētā veselības sertifikāta paraugs ir noteikts šī lēmuma pielikumā. 2. Tomēr Direktīvas 91/493/EEK 10. panta 2. punktā minētajiem zvejniecības produktiem šis sertifikāts nav vajadzīgs. 2. pants Šī lēmuma 1. panta 1. punktā minētais veselības sertifikāts ir uz vienas papīra lapas un ir sastādīts vismaz vienā no tās valsts valodām, kura attiecīgos produktus ieved Kopienā, un, ja vajadzīgs, kādā no saņēmējas valsts valodām. 3. pants Šajā lēmumā paredzēto veselības sertifikātu nepiemēro zvejniecības produktiem no trešām valstīm, attiecībā uz kurām citos tiesību aktos ir noteikti individuāli importēšanas nosacījumi. 4. pants Šo lēmumu piemēro divus gadus no 1995. gada 1. jūlija. 5. pants Šis lēmums ir adresēts dalībvalstīm. Briselē, 1995. gada 25. jūlijā Komisijas vārdā — Komisijas loceklis Franz Fischler [1] OV L 268, 24.9.1991., 15. lpp. [2] OV L 373, 31.12.1990., 1. lpp. -------------------------------------------------- PIELIKUMS +++++ TIFF +++++ +++++ TIFF +++++ --------------------------------------------------